Kell 17.07 juhtus liiklusõnnetus Harjumaal Rae vallas Peetri alevikus, kus alkoholijoobes 11-aastane poiss sõitis jalgrattaga ja kukkus. Poiss ei kandnud kiivrit. Poiss toimetati lastehaiglasse.

Kell 20.50 juhtus liiklusõnnetus Võrumaal Setomaa vallas Pihkva-Riia maantee 213. kilomeetril, kus 64-aastase mehe juhitud Volkswagen Passatile jooksis ette põder. Loom hukkus. Kiirabi andis autojuhile ja autos olnud 62-aastasele naisele esmaabi.

Kell 19.20 juhtus liiklusõnnetus Pärnu maakonnas Põhja Pärnumaa vallas Tootsi alevis Ehitajate tänaval, kus 39-aastane naine sõitis jalgrattaga ja sõidutas jalgratta raamil enda ees nelja-aastast tüdrukut. Tüdruku jalg jäi esiratta vahele ja nad kukkusid. Kiirabi toimetas nad Pärnu haiglasse kontrolli.

Kell 20.16 juhtus liiklusõnnetus Harjumaal Kose alevikus Tartu maanteel, kus esialgsetel andmetel sõitis 23-aastane mees BMW-ga otsa teed ületanud 27-aastasele mehele. Esialgsetel andmetel puudus jalakäijal helkur ning jalakäija oli riietatud tumedat värvi riietesse. Jalakäija toimetati Põhja-Eesti regionaalhaiglasse.